# Cjindao aplenkums

| Cjindao aplenkums |
| --- |
| Daļa no Karadarbības Āzijā un Klusajā okeānā |
|  Vācu spēki aplenkuma laikā, 1914. gada novembris |
|

|  |  |
| --- | --- |
| Datums | 1914. gada 27. augusts — 7. novembris |
| Vieta | Cjindao, Cjao Džou kolonija, Vācijas Impērija﻿ / ﻿ |
| Iznākums |
Anglo–Japāņu uzvara |
| Teritoriālās izmaiņas |
Japāņi okupēja Cjindao |

 |
| Karotāji |
|  Japānas Impērija  Apvienotā Karaliste **Flotes atbalsts:**  Francijas Republika |  Vācijas Impērija  Austroungārija |
| Komandieri un līderi |
|  Micumi Kamio  Sadakiči Kato |  Alfrēds Meijers-Valdeks (padevās) |
| Spēks |
| * 24 500
* 1 aviācijas bāzeskuģis
* 5 karakuģi
* 2 kreiseri
* 1 bruņu kreiseri
* 2 iznīcinātāji
* 2 lidmašīnas
 | * 3750
* 1 bruņu kreiseri
* 1 kreiseri
* 1 torpēdlaivas
* 4 lielgaballaivas
* 2 lidmašīnas
 |
| Zaudējumi |
| * 727 nogalināti
* 1335 ievainoti
* 1 bruņu kreiseris nogremdēts
* 1 iznīcinātājs nogremdēts
* 1 karakuģis bojāts
* 1 lidmašīna bojāta
 | * 199 nogalināti
* 504 ievainoti
* 3047 sagūstīti
* 1 bruņu kreiseris bojāts
* 1 kreiseris bojāts
* 1 torpēdlaiva bojāta
* 4 lielgaballaivas bojātas
 |
|
98 ķīniešu civiliedzīvotāji nogalināti un 30 ievainoti |

Cjindao kolonijas pastkarte, 1914
**Cjindao aplenkums** (vācu: *Belagerung von Tsingtau*; japāņu: 青島の戦い; vienkāršotā ķīniešu: 青岛战役 tradicionālā ķīniešu: 青島戰役) bija vienīgā lielā Pirmā pasaules kara kauja Āzijā un Klusajā okeānā.

Novājinātā Ķīnas Cjinu dinastijas impērija 1898. gadā iznomāja Šaņdunas pussalas Cjindao teritoriju Vācijas impērijai uz 99 gadiem. Vācija šeit uzbūvēja Eiropas stila pilsētu, kā arī karaflotes ostu, kuru aizsargāja ap 4700 vācu kareivju. Osta kalpoja par galveno bāzi vācu karaflotes Klusā okeāna eskadrai, kas kontrolēja daudzās salu kolonijas.

1914. gada 15. augustā ar Britu impēriju sabiedrotā Japānas Impērija izvirzīja ultimātu Vācijai, pieprasot vācu karakuģu atvilkšanu no Japānas un Ķīnas ūdeņiem, kā arī Cjindao nodošanu Japānai. Karam sākoties, vācu skvadrons admirāļa fon Špē vadībā pameta ostu, iesaistoties jūras kaujās ar britiem, līdz to iznīcināja kaujā pie Folklenda salām 1914. gada 8. decembrī.

23. augustā Japāna pieteica karu Vācijai, un 27. augustā japāņu kuģi sāka ostas blokādi. Uz Cjindao devās Japānas 18. divīzijas 23 000 kareivju ar 142 lielgabaliem, kurus papildināja 1500 britu kareivji. 2. septembrī japāņi sāka Cjindao apšaudi. 7. novembrī vācu garnizons kapitulēja. Kauju gaitā 194 vācieši krita un ap 400 guva ievainojumus, japāņi zaudēja 507 kritušos un 1282 ievainotos, kamēr briti zaudēja 12 kritušos un 53 ievainotos. Sagūstītos vācu kareivjus nosūtīja uz japāņu nometnēm, un Vācijā tie atgriezās 1920. gadā, bet vācu civiliedzīvotājiem kolonijā ļāva turpināt dzīvi un darbu.

Japāna kontrolēja ostu līdz 1922. gadam, kad to nodeva Ķīnas Republikas pakļautībā. Japāņu vēlme saglabāt kontroli Ķīnā un Šaņdunas provincē, bija viens no Otrā Ķīnas-Japānas kara iemesliem.

## Galerija

* Vācu un britu kolonijas Šaņdunas provincē
* Kauju zona
* Vācijas jūras kājnieki ierakumos
* Japāņu kareivji
* Kritušo apglabāšana
* Vācu kareivju brāļu kapi
* Vācu kolonistes pie barikādēm
* Apšaudes nodarītie postījumi
* Sašautā vācu lielgabala pozīcija
* Japāņu, britu un britu Indijas karaspēka virsnieki.

## Atsauces

## Ārējās saites

* German Colonial Uniforms